Shamsulkahar Mohd Deli

YB Dato' Shamsulkahar bin Mohd Deli ialah seorang ahli politik Malaysia. Beliau merupakan Ahli Dewan Undangan Negeri Negeri Sembilan bagi DUN Serting sejak 2008 mewakili Barisan Nasional.

Latar belakang 

Shamsulkahar dilahirkan pada 1 Ogos 1961 dan berasal dari Kampung Ulu Keru, Kuala Pilah. Beliau mendapat pendidikan awal di Sekolah Kebangsaan Batu Kikir, Sekolah Menengah Kebangsaan (SMK) Batu Kikir dan SMK Za'aba sebelum melanjutkan pengajian di Maktab Perguruan Raja Melewar dalam Diploma Pendidikan. Sebaik menamatkan pengajian di maktab perguruan itu, beliau mengambil Ijazah Sarjana Muda Pengurusan Perniagaan di Asian Institute of Management Science University of Newcastle Australia.

Kerjaya 
Shamsulkahar bekerja sebagai seorang guru selama 11 tahun (1985-1996). Beliau kemudiannya dilantik sebagai Setiausaha Sulit Timbalan Menteri Pelajaran (1996-2000), Setiausaha Sulit Kanan Timbalan Menteri Penerangan (2000-2002) dan Setiausaha Sulit Kanan Timbalan Menteri Pembangunan Usahawan dan Koperasi (2002-2004). Kemudian, beliau dilantik menjadi Penolong Pengarah Bahagian Teknologi Pendidikan Negeri Sembilan selama empat tahun bermula 2004 hingga 2008, sebelum bertanding dalam pilihan raya umum 2008.

Anugerah dan pengiktirafan 

 
 Darjah Dato' Paduka Negeri Sembilan (D.P.N.S.) - Dato' (2010)

Rujukan 

Muslim Malaysia
Anggota Pertubuhan Kebangsaan Melayu Bersatu
Ahli Dewan Undangan Negeri Sembilan ke-12
Ahli Dewan Undangan Negeri Sembilan ke-13
Ahli Dewan Undangan Negeri Sembilan ke-14
Ahli Dewan Rakyat, Parlimen Malaysia ke-15